รัฐบาลไทย-ข่าวทำเนียบรัฐบาล-ผลประชุมองค์กรหลัก ศธ. (4 ธันวาคม 2561)
วันศุกร์ที่ 7 ธันวาคม 2561
ผลประชุมองค์กรหลัก ศธ. (4 ธันวาคม 2561)
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 25/2561 เมื่อวันอังคารที่ 4 ธันวาคม 2561 และผู้บริหารระดับสูงของหน่วยงานต่าง ๆ เข้าร่วมประชุม
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 25/2561 เมื่อวันอังคารที่ 4 ธันวาคม 2561 ณ ห้องประชุมราชวัลลภ โดยมี พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ, นางรัตนา ศรีเหรัญ ผู้ช่วยเลขานุการรัฐมนตรีว่าการกระทรวงศึกษาธิการ, นายการุณ สกุลประดิษฐ์ ปลัด ศธ., นายสุเทพ ชิตยวงษ์ เลขาธิการ กอศ., นางวัฒนาพร ระงับทุกข์ รองเลขาธิการ กกศ., นายอัมพร พินะสา ผู้ช่วยเลขาธิการ กพฐ., นางสาวอุษณีย์ ธโนศวรรย์ เลขาธิการ ก.ค.ศ., นายศรีชัย พรประชาธรรม เลขาธิการ กศน., นายชลํา อรรถธรรม เลขาธิการ กช. และผู้บริหารระดับสูงของหน่วยงานต่าง ๆ เข้าร่วมประชุม
นายชลําอรรถธรรมในฐานะโฆษกกระทรวงศึกษาธิการได้แถลงผลการประชุม ดังนี้
ผลการประชุมคณะรัฐมนตรี4ธันวาคม2561มีมติที่เกี่ยวข้องกับกระทรวงศึกษาธิการ ดังนี้
เห็นชอบโครงการพัฒนากําลังคนด้านวิศวกรรมศาสตร์ เทคโนโลยี และนวัตกรรมสนับสนุนการลงทุนและเพิ่มขีดความสามารถภาคอุตสาหกรรมในประเทศและภูมิภาค(จัดตั้งสถาบันไทยโคเซ็น พัฒนาหลักสูตร และทุนการศึกษา)โดยมีหน่วยงานที่รับผิดชอบร่วมกัน คือสํานักงานคณะกรรมการการศึกษาขั้นพื้นฐาน (สพฐ.) และสถาบันส่งเสริมการสอนวิทยาศาสตร์และเทคโนโลยี (สสวท.)เพื่อดําเนินการตามกรอบแผนงานด้านต่างๆ เช่นจัดตั้งสถาบันไทยโคเซ็น(Thai KOSEN)จํานวน 2 วิทยาเขต ได้แก่ สถาบันโคเซ็นแห่งสถาบันเทคโนโลยีพระจอมเกล้าเจ้าคุณทหารลาดกระบังและสถาบันโคเซ็นแห่งมหาวิทยาลัยเทคโนโลยีพระจอมเกล้าธนบุรีพัฒนาหลักสูตรทุนการศึกษา ภายใต้งบประมาณดําเนินการ3,500ล้านบาท ภายในระยะ13 ปี (พ.ศ. 2562-2574)
เห็นชอบกรอบความร่วมมือด้านการศึกษาระหว่างไทยกับลาว
อนุมัติการแต่งตั้งผู้บริหารระดับสูง2รายคือ เลขาธิการสภาการศึกษา และรองเลขาธิการ กพฐ.
รับทราบการดําเนินงานตามโครงการ 1 ตําบล 1 โรงเรียนคุณภาพหรือโรงเรียนคุณภาพประจําตําบลของสํานักงานคณะกรรมการการศึกษาขั้นพื้นฐาน (สพฐ.)โดยเน้นการพัฒนาให้มีคุณภาพและได้มาตรฐานตามบริบทของตัวเอง ตลอดจนสร้างความเท่าเทียมให้ครอบคลุมทั่วประเทศ
ให้ทุกหน่วยงานมีส่วนร่วมเกี่ยวกับการดูแลผู้สูงอายุโดยกระทรวงศึกษาธิการอาจจะใช้พื้นที่ของโรงเรียนขนาดเล็กที่มีจํานวนนักเรียนอยู่น้อย หรือโรงเรียนที่มีสถานที่เหมาะสม เพื่อจัดตั้งเป็นศูนย์ดูแลผู้สูงอายุประจําตําบล ซึ่งถือเป็นการใช้สถานที่ที่มีอยู่ให้เกิดประโยชน์ต่อประชาชนด้วย
อนุมัติให้ทุกกระทรวง/หน่วยงานตรวจสอบงบประมาณที่ตกไปในปีงบประมาณ พ.ศ.2561ให้นํากลับมาทบทวนหรือเปลี่ยนแปลงได้ โดยให้ตรวจสอบกับสํานักงบประมาณอีกครั้ง
ข้อสั่งการจากที่ประชุมองค์กรหลัก
การจัดการศึกษารูปแบบ STEMซึ่งประธานที่ประชุมได้เน้นย้ําให้ดําเนินการอย่างจริงจังและเข้มข้น โดยบูรณาการระหว่างสถาบันส่งเสริมการสอนวิทยาศาสตร์และเทคโนโลยี (สสวท.) สํานักงานคณะกรรมการการศึกษาขั้นพื้นฐาน (สพฐ.) และสํานักงานคณะกรรมการส่งเสริมการศึกษาเอกชน (สช.) เนื่องจากเป็นหน่วยงานที่รับผิดชอบการจัดการเรียนการสอนในระดับการศึกษาขั้นพื้นฐาน
สร้างการรับรู้หลักสูตรผลิตครู4ปีสํานักงานคณะกรรมการการอุดมศึกษา (สกอ.) ในฐานะเป็นหน่วยงานหลักที่ดูแลรับผิดชอบการผลิตครู ได้แจ้งยืนยันที่ประชุมถึงความชัดเจนของทิศทางการผลิตครูว่า กลุ่มมหาวิทยาลัยราชภัฏเห็นชอบในการใช้หลักสูตร 4 ปี ส่วนมหาวิทยาลัยอื่น ๆ ที่ผลิตครู ขณะนี้ได้มีการเร่งปรับหลักสูตรผลิตครู 4 ปี เพื่อให้ทันกับการรับนักศึกษาใหม่ผ่านระบบ TCAS ประจําปี 2562 โดยขอให้ สกอ.เร่งสร้างการรับรู้ความเข้าใจให้เกิดขึ้นกับสังคม
การดูแลสิ่งแวดล้อม (การจัดการขยะ)พล.อ.ประยุทธ์ จันทร์โอชา นายกรัฐมนตรี ได้มีข้อห่วงใยเกี่ยวกับการดูแลสิ่งแวดล้อม โดยเฉพาะอย่างยิ่งการจัดการขยะ โดยมอบหมายให้กระทรวงศึกษาธิการเป็นหน่วยงานหลักดําเนินการสร้างการรับรู้และความเข้าใจ รวมถึงดําเนินการรณรงค์เกี่ยวกับการจัดการขยะสถานศึกษาทุกสังกัด
ศูนย์ซ่อมบํารุงจักรยานในกิจกรรม "Bike อุ่นไอรัก"จากการที่สํานักงานคณะกรรมการการอาชีวศึกษา (สอศ.) ได้จัดกิจกรรมให้นักศึกษาและครูผู้สอนจากสถาบันอาชีวศึกษาภาครัฐและเอกชนกว่า 600 คน จัดตั้งศูนย์ซ่อมบํารุงจักรยาน เพื่อให้บริการผู้ปั่นจักรยานตลอดเส้นทางใน9โซน17จุด55ศูนย์ เช่น ดูแลระบบล้อยาง ระบบโซ่ ระบบเกียร์ และแนะนําการขี่จักรยานอย่างถูกวิธีให้กับประชาชนนั้น ประธานที่ประชุม (พล.อ.สุรเชษฐ์ ชัยวงศ์ รมช.ศึกษาธิการ) ได้กล่าวชื่นชม พร้อมทั้งมอบหมายให้ประธานอาชีวศึกษาจังหวัดรับผิดชอบจัดศูนย์ซ่อมบํารุงจักรยาน เพื่อให้บริการประชาชนทุกจังหวัด ในวันที่9 ธันวาคม 2561 เป็นกรณีพิเศษ โดยเน้นย้ําให้จัดหาสถานที่อย่างเหมาะสม และไม่กีดขวางเส้นทางกิจกรรมปั่นจักรยาน
​Written byปารัชญ์ ไชยเวช, อรพรรณ ฤทธิ์มั่น,บัลลังก์ โรหิตเสถียร
Photo Creditภูวนาท กองธรรม, สอศ.(จักรยาน)
Rewriter/Editorบัลลังก์ โรหิตเสถียร